אלונה קמחי

אלונה קמחי (נולדה ב-20 ביוני 1966) היא שחקנית, פזמונאית, תסריטאית וסופרת ישראלית. זוכת "פרס אקו"ם" ו"פרס ברנשטיין" לספרות. קמחי נולדה בלבוב שבאוקראינה הסובייטית בשם אילונה גייקלה. הוריה, מרק ודולורס, היו כימאים במקצועם. אביה נפטר כשהייתה בת חמש, וב-1972 עלתה לישראל עם אמה. היא בת דודתו של מיכאל דורפמן. אלונה קמחי גדלה והתחנכה בקריית ביאליק. את שירותה בצה"ל עשתה בנח"ל. למדה משחק בבית הספר "בית צבי" ושיחקה בקולנוע, בטלוויזיה ובתיאטרון, בין היתר הופיעה בסרטים "אבא גנוב" ו"אבא גנוב 2" בתפקיד עורכת הדין גליה רשף וב"רחובות האתמול" של ג'אד נאמן. החלה לפרסם מפרי עטה בשנת 1996. ספרה הראשון, "אני אנסטסיה", אותו הוציאה בעילום שם, זיכה אותה ב"פרס אקו"ם" ליצירה בעילום שם לשנת 1996. לאחר ספר ביכורים זה פרסמה עוד ארבעה ספרים, שתורגמו לשפות רבות. בשנת 2001 הוענק לה פרס ראש הממשלה לסופרים עבריים. כתבה את המילים לשירים רבים שהלחין ושר יזהר אשדות וגם לזמרים רבים אחרים. שיריהם המשותפים הראשונים התפרסמו בסוף שנות השמונים בביצועו של הזמר אדם, ובהם "סוד", "הכרזת מלחמה", "נוסע רחוק" ו"שקיעה אחת". לאלבום הבכורה של אשדות מ-1992 כתבה קמחי חלק מהשירים, ובהם "הלילות שלנו", "איש השוקולד" ו"נועה של הים". מהשירים שכתבה לאלבומו השני שיצא ב-1994 התפרסמו "צילו של יום קיץ", "הבלדה על" ו"הירושימה שלי". גם באלבומיו הבאים של אשדות נכללו מספר שירים פרי עטה של קמחי, ובהם "בכל פעם שאני מתאהב", "כל האור שרק אפשר לשאת", "סתיו אנגלי", "מטעי הדובדבן של אוקראינה", "רגע" ו"ערב בלי טלפון". כמו כן השתתפה קמחי בכתיבת השירים "מבול" של רונה קינן ו"בוכה אל הקירות" של דויד ברוזה. השיר "עניין של הרגל", שאת מילותיו כתבה קמחי וביצע יזהר אשדות בשנת 2012, מתאר את ההשפעה השלילית שיש לדעת המחברת לשגרת השליטה באוכלוסייה אזרחית בשטחי יהודה והשומרון על חיילי צה"ל. השיר נפסל להשמעה ב"גלי צה"ל" בתוכניות שאינן תוכניות אקטואליה. תחנות רדיו נוספות בחרו שלא לשדרו. קמחי הייתה חברת מרצ ובבחירות לכנסת התשע עשרה ב-2013 הוצבה ברשימתה במקום ה-89. קמחי הייתה נשואה לצלם עודד קמחי. משנת 1985 היא בת זוגו של המוזיקאי יזהר אשדות. בנם, עיליי אשדות, הוא יוצר ומפיק מוזיקלי. אני אנסטסיה, כתר, 1996 - זיכה אותה בפרס אקו"ם ליצירה בעילום שם (1996) ובפרס "נוצת הזהב", 1996 סוזנה הבוכייה, כתר, 1999 - זיכה אותה בפרס ברנשטיין (1999) ובפרס ויצו צרפת (2002) מושלמת והמעגל המכושף, כתר, 2001 - ספר ילדים לילי לה טיגרס, כתר, 2004 ויקטור ומאשה, כתר, 2012 בנוסף, כתבה את התסריט לסרטה של לנה צ'פלין, "היה או לא היה". שוברים (1985) חימו מלך ירושלים (1987) אבא גנוב 1 (1987) כח משיכה (1989) אבא גנוב 2 (1989) רחובות האתמול (1989) אלונה קמחי, ברשת החברתית פייסבוק אלונה קמחי, במיזם "אישים" לתיעוד היצירה הישראלית אלונה קמחי, במסד הנתונים הקולנועיים IMDb (באנגלית) אלונה קמחי, באתר שירונט אלונה קמחי, באתר MusicBrainz (באנגלית) אלונה קמחי, דף שער בספרייה הלאומית אלונה קמחי, בלקסיקון הספרות העברית החדשה אלונה קמחי, בארכיון הבימה אלונה קמחי, באתר ארכיון הסרטים הישראלי בסינמטק ירושלים רשימת הפרסומים של אלונה קמחי, בקטלוג הספרייה הלאומית אלונה קמחי, ב"לקסיקון הספרות העברית החדשה" אלונה קמחי, ב"לקסיקון הקשרים לספרות ישראלית" אלונה קמחי, ב"לקסיקון הסופרים העברים בהווה" אלונה קמחי, באתר המכון לתרגום ספרות עברית (באנגלית) הספרים של אלונה קמחי, באתר "סימניה" דליה קרפל, אמביציה לא בלונדינית, באתר הארץ, 22 במרץ 2004 אלונה קמחי, חמישה ספרים לקרוא בשלג, באתר ynet, 17 ביוני 2007 רותה קופפר, עכבר העיר אונליין, אלונה קמחי בתפקיד הקופאית, באתר הארץ, 8 בספטמבר 2008 עמיחי שלו, לילי לה קמחי, באתר ynet, 27 בספטמבר 2008 מאיה פלדמן, "ויקטור ומאשה" של אלונה קמחי: נוער שוליים, באתר הארץ, 12 ביוני 2012 איתמר הנדלמן-סמית, אלונה קמחי: "המדינה שבה אני חיה היא מדינת תל אביב", באתר nrg‏, 19 ביולי 2012 יניב מגל, ‏אלונה קמחי חוזרת לשורשיה האוקראינים עם ספר חדש, באתר גלובס, 20 באוגוסט 2012 כרמית ספיר ויץ, עכשיו אני תקועה פה: אלונה קמחי נזכרת בבית צבי, באתר nrg‏, 4 באוקטובר 2012 תחיה ברק, ‏החרדות התישו אותי, נגמרתי מזה. ייסורים ממש. הגעתי לשלב שזה הרס לי את החיים, באתר גלובס, 4 בפברואר 2014 רותי זוארץ, ‏למה לי פוליטיקה: אלונה קמחי משתדלת לשקול מילים, באתר מעריב אונליין, 25 במאי 2016 אלונה קמחי באתר אישים מאיה נחום שחל, שוברת שתיקה: אלונה קמחי עובדת על הספר הבא, באתר כלכליסט, 6 בנובמבר 2011 (קמחי מסרה שבסרט אבא גנוב היא הייתה בה 25 (הסרט יצא בדצמבר 1987) כך רשמה בכריכה האחורית בספר אני אנסטסיה רז שכניק, פינג־פונג עם אלונה קמחי, באתר "ידיעות אחרונות", 1 במרץ 2016